АҞӘА, рашәарамза 2 — Sputnik, Наала Аҩӡыԥҳа. Аԥсны анапхгара иалдыршеит аҩныҵҟатәи арезервқәа қәнагала рызнеираан ареспублика ахалаԥаразоужьра шауа абара, иҳәеит Рауль Ҳаџьымба Аԥсны ауаажәларра данырԥылоз.
"Зегь раасҭа ихадараны иҟаҳҵаз, ҳамацара ҳбиуџьет ахашәалатә хәҭа аиҿкаара шҳалшоз ааҳарԥшит. Абри аамҭаан урыстәылантәи аԥаразоужьра ркьаҿын", — иҳәеит Ҳаџьымба.
2015 шықәса рзы Аԥсны ахашәала иартәеит 18,8 %. Иааидкыланы 2015 шықәса рзы аекономика аизҳара аиуит 7,8 %.
Атәыла Ахада иргәалаиршәеит атурист усхк аҟны иалшо зегь ҟарҵарц адҵа шриҭаз.
"2015 шықәса рзы атурист обиектқәа рҟны афеидаиура акыр иҳаракхеит. Убри ауп аҩныҵҟатәи арезерв захьӡугьы. Уаанӡа уи аҳәынҭқарратә биуџьет акәымкәа хаз иго хаҿқәак рџьыбахь акәын иахьцоз", — иҳәеит Ҳаџьымба.
2015 шықәса рзы ахатә малқәа рыла абиуџьеттә еиҿкаарақәа русуҩцәа инеизырҳау аџьаԥсахәы рызшәара хацыркхеит. Уи аҩныҵҟатәи арезервқәа роуп изхыҵуа, иҳәеит Ҳаџьымба.